laion/Wikipedia-Exotic huggingface dataset:
ბიგლი

ბიგლი (ინგლ. Beagle) — ძაღლის ჯიში, გამოყვანილი დიდ ბრიტანეთში XIV საუკუნეში. ვარაუდობენ, რომ ბიგლი ჰარიერის და ძველი ინგლისური მეძებრის შთამომავალია. პატარა მეძებრები, რომლებიც ფეხით მოსიარულე კურდღლებზე მონადირეს მიჰყვებოდნენ, ჯერ კიდევ XIV საუკუნეში არსებობდნენ. მიუხედავად იმისა, რომ ბიგლი დამოუკიდებელი ძაღლია და თუ რამე აღიზიანებს, გაქცევა უყვარს, თავისი კარგი ხასიათის და მცირე აგრესიულობის გამო დიდი ხანია პოპულარული კომპანიონი გახდა. ბიგლის ზომები და ექსტერიერი სხვადასხვა ქვეყანაში სხვადასხვანაირია. ზოგიერთი ქენელ-კლუბები ამ პრობლემას ჯიშის სხვადასხვა ვარიაციის აღიარებით წყვეტენ. ოდესღაც დიდ ბრიტანეთში ცხენოსან მონადირეებს ბიგლები უნაგირის ჩანთებით დაჰყავდათ. ბიგლის ბალნის შეფერილობა მრავალნაირია. გრძელი ყურები ნაზი ბალნითაა დაფარული, ზემოთ აწეული კუდი თეთრი ბალნით ბოლოვდება, თეძოები ძლიერია. ბიგლი კარგად უძლებს სიცივეს და სიცხეს, კარგად ეგუება სხვა ძაღლებს. ბიგლი (ინგლისური) ვიკისაწყობში არის გვერდი თემაზე: ბიგლი
მოპსი

მოპსი (ჰინდკო. 巴哥犬) — ძაღლის ჯიში, გამოყვანილი ჩინეთში ანტიკურ ხანაში. მოპსის წინაპარი — მინიატურული მასტიფი — 2400 წლის წინ ბუდისტი ღვთისმსახურების კომპანიონი იყო. XVI საუკუნეში ეს ძაღლი ოსტ-ინდოეთიდან ნიდერლანდებში მოხვდა და არისტოკრატებისა და მეფეების ნებიერი გახდა. მოპსს თავისებური გარეგნობა აქვს, მაგრამ თუ შეეჩვევით, ის სრულიად ჩვეულებრივ ძაღლად მოგეჩვენებათ. მოჩხუბარი და ინდივიდუალისტი მოპსები მეტისმეტად ჯიუტები და თვითნებურნი არიან. მოპსი დამოუკიდებელი და მედგარია, მან ყოველთვის იცის, რა უნდა და თავისას ნებისმიერ ფასად მიაღწევს. დაკუნთული და კომპაქტური სხეული, ბრტყელი დრუნჩი და თვალები, რომლებსაც არ ახამხამებს — ყველაფერი ეს მოპსს საკმაოდ მრისხანე ძაღლის იერს ანიჭებს. მიუხედავად იმისა, რომ მოპსს მტკიცე ნებისყოფა და ბევრი ენერგია ავს, იგი იშვიათად არის აგრესიული. ამ ძაღლებს ძალიან უყვართ თავისი პატრონები და საკმაოდ თავშესაქცევი და ღირსეული კომპანიონები არიან. მოპსის ბალანს განსაკუთრებული მოვლა არ სჭირდება. იგი შეიძლება იყოს ვერცხლისფერი, გარგარისფერი, შავი. მოპსის სხეული მოკლეა და განიერი ზურგი აქვს. მოკლე დრუნჩი ღრმა ნაოჭებითაა დაფარული. თვალები დიდი, მუქი და ამოწეულია. ყურები პატარა და ხავერდოვანია. მოპსი დაარქივებული 2016-03-04 საიტზე Wayback Machine. (ლიტვური) ვიკისაწყობში არის გვერდი თემაზე: მოპსი
ელ-ჯუბაილი

ელ-ჯუბაილი (არაბ. الجبيل) — ქალაქი აღმოსავლეთ პროვინციაში, საუდის არაბეთის სპარსეთის ყურის სანაპიროზე. უდიდესი ინდუსტრიული ქალაქი შუა აღმოსავლეთში. ქალაქში ასევე განთავსებულია მსოფლიოში სიდიდით IV ნავთობ-ქიმიური კომპანია. ქალაქი წყლის და ელექტრო ენერგიის ავტონომიურად წარმოების მოცულობით მსოფლიოში ლიდერია (2743.6 მეგავატი ელექტრო ენერგია და 800,000 მ³ წყალი დღიურად). ქალაქი 1975 წლამდე იყო მეთევზეთა მცირე დასახლება. დღეისთვის ელ-ჯუბაილი სამოქალაქო ინჟინერიის უმსხვილესი ნიმუშია. Royal Commission for Jubail and Yanbu დაარქივებული 2012-10-16 საიტზე Wayback Machine. Jubail City - Article about master planning the Jubail New Industrial City დაარქივებული 2011-02-08 საიტზე Wayback Machine. სურათები დაარქივებული 2012-11-18 საიტზე Wayback Machine.
პიტერ მორგანი

პიტერ მორგანი (ინგლ. Peter Morgan; დ. 10 აპრილი, 1963, ლონდონი) — ინგლისელი სცენარისტი და დრამატურგი. მოღვაწეობს თეატრში, ტელევიზიასა და კინოში. ცნობილია ფილმებისთვის დაწერილი სცენარებით. მიღებული აქვს ოქროს გლობუსისა და BAFTA-ს ჯილდოები. დაწერილი აქვს ე. წ. ბლერის ტრილოგია, რომელშიც მთავარი გმირი გაერთიანებული სამეფოს ყოფილი პრემიერი ტონი ბლერია. ტრილოგიის ყველაზე ცნობილია ფილმია „დედოფალი“ (2006). შეგიძლიათ იხილოთ მედიაფაილები თემაზე „პიტერ მორგანი“ ვიკისაწყობში. პიტერ მორგანი კინოფილმების ინტერნეტ-მონაცემთა ბაზაში პროფილი საიტზე „The Observer“
ბრაიან გრეიზერი

ბრაიან გრეიზერი (ინგლ. Brian Grazer; დ. 12 ივლისი, 1951, ლოს-ანჯელესი) — ამერიკელი კინო და ტელეპროდიუსერი. 1986 წელს რონ ჰოვარდთან ერთად დააფუძნა Imagine Entertainment. მათ მიერ გამოშვებულმა ფილმებმა 13 მილიარდ დოლარზე მეტი შემოსავალი მიიღეს. თავად გრეიზერის გამოშვებულმა ტელე და კინონამუშევრებმა ჯამში ოსკარის 43 და ემის 131 ნომინაცია მიიღეს. 2007 წელს ჟურნალმა Time Magazine გრეიზერი დაასახელა მსოფლიოს 100 გავლენიან პიროვნებას შორის. ბრაიან გრეიზერი კინოფილმების ინტერნეტ-მონაცემთა ბაზაში Imagine Entertainment
ენტონი დოდ მენტლი

ენტონი დოდ მენტლი (ინგლ. Anthony Dod Mantle; დ. 1955, ოქსფორდი) — ინგლისელი კინოოპერატორი. ოჯახთან ერთდ ცხოვრობს დანიაში, კოპენჰაგენში. არის ლარს ფონ ტრიერისა და დენი ბოილის ფილმების ოპერატორი. მიღებული აქვს ოსკარისა და BAFTA-ს ჯილდოები. ოფიციალური საიტი ენტონი დოდ მენტლი კინოფილმების ინტერნეტ-მონაცემთა ბაზაში
ჟიული რეკამიე

ჟიული რეკამიე (ფრანგ. Juliette Récamier; დ. 4 დეკემბერი 1777 — გ. 11 მაისი 1849) — ფრანგი ლამაზმანი, პარიზელი ბანკირის ცოლი, რომლის სალონი გახდა პარიზის პოლიტიკური და ლიტერატურული ცენტრი, რომელშიც თანდათან გაერთიანდნენ ნაპოლეონ I-დმი ოპოზიციურად განწყობილი პირები. გაათხოვეს 15 წლის ასაკში ბანკირზე და 1792 წლიდან ცხოვრობდა პარიზში. ნაპოლეონ I-ის ბრძანებით იგი 1805 წელს პარიზიდან გაასახლეს და დასახლდა შვეიცარიასა და იტალიაში თავის მეგობართან, ქალბატონ ანა დე სტალთან. პარიზში დაბრუნდა 1815 წელს, სადაც ფინანსური სირთულეების მიუხედავად, კვლავ ჩამოაყალიბა სალონი. 1819 წელს გადასახლდა აბე-ო-ბუის მონასტერში, სადაც მის სალონში იკრიბებოდნენ პოლიტიკური მოღვაწეები, ლიტერატორები, მეცნიერები, მათ შორის ფრანსუა-რენე შატობრიანი, ჟან-ჟაკ ამპერი და სხვები. რეკამიე ევროპის მასშტაბით „ვარსკვლავი“ იყო, რომლის შესახებ საუბრობდნენ რუსეთში, ინგლისში, იტალიასა და გერმანიაში. 1800 წელს ჟაკ-ლუი დავიდმა შექმნა რეკამიეს პორტრეტი. ჟიული რეკამიე — სტატია ენციკლოპედია ბრიტანიკიდან (ინგლისური) ჟიული რეკამიე — ენციკლოპედიური ლექსიკონი (რუსული)
აპუანის ალპები

აპუანის ალპები (იტალ. Alpi Apuane) — ქედი იტალიაში, ჩრდილოეთ ტოსკანაში. წარმოადგენს ტოსკანა-ემილიის აპენინების სამხრეთ-დასავლეთ ნაწილს. გადაჭიმულია ლიგურიის ზღვის სანაპიროს გასწვრივ დაახლოებით 50 კმ-ზე. სიმაღლე 1946 მ-მდე (მთა მონტე-პიზანინო). აგებულია ფიქლებით, დოლომიტებით, კირქვებითა და მარმარილოთი. ფართოდ არის გავრცელებული რელიეფის კარსტული ფორმები, აგრეთვე მარმარილოს კლდეები. ხდება კარარის მარმარილოს გადამუშავება. განვითარებულია სუბტროპიკული ტყეები და ბუჩქნარები. მღვიმეებიდან აღსანიშნავია ანტრო-დელ-კორკია, რომლის შესასვლელი ზღვის დონიდან 1150 მ სიმაღლეზეა. გამომუშავებულია მარმარილოს ზონის სინკლინურ დადაბლებაში, მეზოზოური ასაკის კირქვებსა და თაბაშირ-დოლომიტის დანაპრალიანებულ ქანებში. შეგიძლიათ იხილოთ მედიაფაილები თემაზე „აპუანის ალპები“ ვიკისაწყობში. Краткая географическая энциклопедия. Том 1: М., 1960.
სკაიტერიერი

სკაიტერიერი (ინგლ. skye terrier) — ძაღლის ჯიში, გამოყვანილი დიდ ბრიტანეთში XVII საუკუნეში. ამ უჩვეულოდ გრძელი ბალნის მქონე ტერიერს სახელი დაერქვა მისი მშობლიური კუნძული სკაის (ჰებრიდის კუნძულები) პატივსაცემად. ძველად მას იყენებდნენ წავის, მაჩვის და სინდიოფალას სადევრად. დღესდღეობით ის პოპულარული კომპანიონია, რომელიც იდეალურია ქალაქის ბინაში საცხოვრებლად. აგერ უკვე რამდენიმე ასწლეულის მანძილზე ძალიან პოპულარული სკაიტერიერი ოდესღაც შოტლანდიური და ინგლისური სამეფო კარის ფავორიტი იყო. არსებობს ისტორია, რომ სკაიტერიერი იყო ასევე შოტლანდიაში ყველაზე პოპულარული ძაღლი სახელად ბობი. პატრონის გარდაცვალების შემდეგ XIX საუკუნის შუაწლებში, ბობი ახალ, მზრუნველ პატრონთან მოხვდა, მაგრამ მისგან გამოქცევა და 14 წლის მანძილზე, სიკვდილამდე, ყოველდღე ყოფილი პატრონის საყვარელ დუქანში დადიოდა. ერთგული ძაღლის პატივსაცემად ედინბურგში, გრეიფრაიესის ეკლესიასთან ძეგლი დაუდგეს. ყველა ტერიერის მსგავსად მასაც უყვარს წყენაზე კბენით პასუხი. სკაიტერიერი გამოირჩევა პატრონისადმი ერთგულებით. აქვს გრძელი, სწორი ბალანი, რომლის შეფერილობა შეიძლება იყოს კრემისფერი, მოყვითალო-ყავისფერი, ნაცრისფერი, შავი. თვალებს ფარავს გრძელი ბალანი, აქვს გრძელი თავი მოკლე ყბებით. კარგად უძლებს სიცივეს, ძნელად იწვრთნნება. სკაიტერიერი (ინგლისური) ვიკისაწყობში არის გვერდი თემაზე: სკაიტერიერი
კინტრიშაჰესი

კინტრიშაჰესი — დაგეგმილი ჰიდროელექტროსადგური საქართველოში, მდინარე კინტრიშის ხეობაში, ქობულეთის მუნიციპალიტეტის სოფელ ჭახათის მიმდებარე ტერიტორიაზე. მშენებლობა დაიწყო 2014 წლის ივნისში და დასრულდება 2016 წლის შემოდგომაზე. პროექტს შპს „Hydro Development Company” ახორციელებს და მისი სავარაუდო საინვესტიციო ღირებულება 10 მლნ ევროს აჭარბებს. ჰესი სამი ძირითადი კვანძისაგან შედგება: სათავე წყალმიმღები ნაგებობა, 1814 მეტრი სიგრძის სადერივაციო გვირაბი და საკუთრივ ჰესის შენობა.„კინტრიშაჰესის“ დადგმული სიმძლავრე 6 მგვტ, ხოლო წლიური გამომუშავება 38 მილიონი კვტ/სთ იქნება.
ლანდსირი

ლანდსირი (ინგლ. landseer) — ძაღლის ჯიში, გამოყვანილი კანადაში XIX საუკუნეში. ოფიციალური სტანდარტის დადგენამდე ნიუფაუნდლენდებში დაშვებული იყო როგორს ერთფერიანი, ასევე ლაქებიანი შეფერილობა. მაგრამ საბოლოო სტანდარტში მხოლოდ ერთფერიანი — შავი და ყავისფერი — ნიუფაუნდლენდები მოხვდნენ. ამის შემდეგ გარკვეულმა ჯგუფმა განაგრძო მუშაობა უფრო პატარა და უფრო მსუბუქი შავ-თეთრი ძაღლების მისაღებად, სწორედ ისინი წარმოადგენენ დამოუკიდებელ ჯიშს — ლანდსირს. ცნობილი არ არის, როგორ მოხვდნენ ეს ცხოველები ნიუფაუნდლენდში, მაგრამ როდესაც ბასკმა და პორტუგალიელემა მეთევზეებმა იქ თავისი წყლის ძაღლები ჩაიყვანეს, ადგილობრივ მოსახლეობას უკვე ჰყავდა თავისი ძაღლები. ამ ერთმანეთში არეული ძაღლებიდან გამოიყო სენტ-ჯონსის დიდი ძაღლი, რომელიც ნიუფაუნდლენდის და ლანდსირის წინაპარი იყო. ჩრდილოეთ ამერიკასა და დიდ ბრიტანეთში ლანდსირს ნიუფაუნდლენდის შავლაქებიან ვარიანტად მიიჩნევენ. სხვა ადგილებში კი ამ მომხიბვლელ, მხიარულ ძაღლს დამოუკიდებელ ჯიშად განიხილავენ. თავისი დასახელება ჯიშმა მიიღო მხატვარ სერ ედვინ ლანდსირის პატივსაცემად, რომელმაც ის აღბეჭდა ნახატზე „ადამიანთა სამეფო საზოგადოების პატივცემული წევრი“. ლანდსირს აქვს ყავისფერი, ნუშისებრი თვალები, მასიური თავი, გრძელი, გლუვი, რბილი ბალანი, დაკუნთული და სქელი კისერი. ლანდსირი ვერ ეგუება ქალაქის პირობებში ცხოვრება, ბალანს განსაკუთრებული მოვლა სჭირდება, კარგად უძლებს სიცივეს. ადვილად იწვრთნება. ადვილად ეგუება სხვა ძაღლებს. ლანდსირი დაარქივებული 2014-09-21 საიტზე Wayback Machine. (ინგლისური) ვიკისაწყობში არის გვერდი თემაზე: ლანდსირი
დიდი ვაკეები

დიდი ვაკეები (ინგლ. Great Plains) — ვრცელი პლატო ჩრდილოეთ ამერიკის კორდილიერების აღმოსავლეთ მთისწინეთში, კანადისა და აშშ-ის ტერიტორიებზე. გადაჭიმულია სამხრეთ-აღმოსავლეთიდან ჩრდილო-დასავლეთით. სიგრძე 3600 კმ, სიგანე 500-800 კმ. გეოლოგიური თვალსაზრისით დიდი ვაკეები ჩრდილოეთ ამერიკის ბაქნის განაპირა ნაწილია, რომლის საფუძველი კამბრიულისწინა კრისტალური ქანებითაა აგებული და ზემოდან პალეოზოური, ცარცული და პალეოგენ-ნეოგენური დანალექი წყებებით (კირქვები, ქვიშაქვები) არის დაფარული. დანალექი ქანების საფარი ზოგან გარღვეულია ახალგაზრდა ინტრუზიებით, რომელთა შორის ყველაზე მაღალია ბლეკ-ჰილზი (2207 მ). დიდი ვაკეების შუა და სამხრეთ ნაწილში მეოთხეული ასაკის ლიოსისებრი თიხნარია, ჩრდილოეთ ნაწილში — ძველმყინვარული (მორენული) ნალექები. დიდი ვაკეების ზედაპირი დახრილია დასავლეთიდან (1600-1700 მ) აღმოსავლეთისაკენ (500 მ) და ინტენსიურადაა დანაწევრებული ეროზიული ხეობებით. დიდი ვაკეების ჰავა ძირითადად კონტინენტურია, ჩრდილოეთში — ზომიერი, სამხრეთში — სუბტროპიკული. იანვრის საშუალო ტემპერატურა ჩრდილოეთში -28°C, სამხრეთში 12°C, ივლისში შესაბამისად, 13°C და 28°C. ნალექების წლიური რაოდენობა კლებულობს აღმოსავლეთიდან დასავლეთისაკენ 500-იდან 200 მმ-მდე ჩრდილოეთში და 600 მმ-იდან 300 მმ-მდე სამხრეთში. კორდილიერების მთათა სისტემა კლიმატური ზღუდეა, რომელიც გზას უღობავს წყნარი ოკეანიდან მქროლავ ნოტიო ქარებს. ზამთარი მცირეთოვლიანია, ზაფხული — გვალვიანი; დროდადრო იცის თავსხმა და ძლიერი ქარები (ტორნადო). მდინარეები ჩქარი და მცირეწყლიანია, მიედინებიან ღრმა ხეობებში. ზაფხულობით ხშირია წყალმოვარდნა, ზამთრობით შრებიან; ჩრდილოეთში იყინებიან 5-6 თვით. დიდი მდინარეებია მისური, არკანზასი, პლატი, კოლორადო. იყენებენ სარწყავად. დიდი ვაკეები ძირითადად მშრალი სტეპით არის დაფარული, კანადის ნაწილში ტყესტეპია (ვერხვის ტყის კორომები და მდელოს სტეპი), რომელიც ჩრდილოეთით ტაიგაში (თეთრი ნაძვი, ლარიქსი, არყი) გადადის; ედუარდზისა და ლანო-ესტაკადოს პლატოებზე — სუბტროპიკული სავანა (აკაცია, კაქტუსები და სხვა). დიდ ვაკეებზე ძირითადად წაბლა ნიადაგია; ჩრდილოეთში შავმიწა, ტყის ნაცრისფერი და კორდიან-ეწერი ნიადაგია, უკიდურეს სამხრეთში — ყავისფერი და რუხ-ყავისფერი. ცხოველთა სამყარო ადამიანის ზეგავლენით არის სახეშეცვლილი. ბინადრობს კოიოტი, მდელოს ძაღლი, ზაზუნა, თრია, ჩხრიალა გველი და სხვა. ნაკრძალებში შემორჩენილია ბიზონი. დიდი ვაკეების ფარგლებში არის ნავთობის, ქვანახშირის, მურა ნახშირის, ბუნებრივი აირის, სუფრის მარილის საბადოები. შეგიძლიათ იხილოთ მედიაფაილები თემაზე „დიდი ვაკეები“ ვიკისაწყობში. დიდი ვაკეები — სტატია დიდი რუსული ენციკლოპედიიდან (რუსული) დიდი ვაკეები — სტატია ენციკლოპედია ბრიტანიკიდან (ინგლისური)
ალასკური მალამუტი

ალასკური მალამუტი (ინგლ. Alaskan Malamute) — ძაღლის ჯიში, გამოყვანილი აშშ-ში უძველეს ხანაში. ამ ჯიშს სახელი დაერქვა მალამუტების ესკიმოსური ტომის პატივსაცემად, რომელიც დასავლეთ ალასკის არქტიკულ სანაპიროზე ბინადრობდა. ამერიკაში ევროპელების გამოჩენამდე დიდი ხნით ადრე მალამუტებს მარხილში შესაბმელად იყენებდნენ. მიუხედავად იმისა, რომ ალასკური მალამუტი მგელს ჰგავს, ის ძალიან მეგობრული ძაღლია. მას გასაოცარი გამძლეობა აქვს. კანადასა და აშშ-ში პოპულარულ მალამუტს უყვარს ფიზიკური დატვირთვა და მარხილებით შეჯიბრებებში ბრწყინავს. მალამუტს აქვს ნუშისებრი, მეგობრული თვალები, ხშირი სუნთქვა ეხმარება ზედმეტი სითბოს მოცილებაში, ხშირი ბეწვის გამო ვერ იტანს სიცხეს, დაკუნთული, ძლიერი ფეხები იდეალურია მარხილის გასაწევად და ტვირთის გადასაზიდად, ფუმფულა კუდი ზურგისკენაა გადახვეული, როგორც ეს ტიპურ შპიცს ახასიათებს. ალასკური მალამუტი (ინგლისური) ვიკისაწყობში არის გვერდი თემაზე: ალასკური მალამუტი
ჯენიფერ ჯეისონ ლი

ჯენიფერ ჯეისონ ლი (ინგლ. Jennifer Jason Leigh; დ. 5 თებერვალი, 1962, ჰოლივუდი, ლოს-ანჯელესი, აშშ) — ამერიკელი კინოსა და თეატრის მსახიობი. ამავდროულად მოღვაწეობს როგორც სცენარისტი და რეჟისორი. ლი ასრულებს საზოგადოების დაბალი ფენების, მეძავების როლებს. გამოირჩევა მეთოდური შესრულებით. ჯენიფერ ჯეისონ ლი კინოფილმების ინტერნეტ-მონაცემთა ბაზაში
არენა კორინთიანსი

არენა კორინთიანსი (პორტ. Arena Corinthians) — საფეხბურთო სტადიონი ბრაზილიაში, ქალაქ სან-პაულუს აღმოსავლეთ ნაწილში. სტადიონი აშენდა 2011-2014 წლებში და მისი მფლობელია სპორტული კლუბი „კორინთიანს პაულისტა“. სტადიონი იტევს 48,234 მაყურებელს და ამ მაჩვენებლით მე-11 არენაა ბრაზილიაში. სპეციალურად 2014 წლის მსოფლიო ჩემპიონატისთვის, დამონტაჟთა დროებითი დასაჯდომი ადგილები და მუნდიალზე 61,606 მაყურებლის მიღება იქნება შესაძლებელი. შეგიძლიათ იხილოთ მედიაფაილები თემაზე „არენა კორინთიანსი“ ვიკისაწყობში. ოფიციალური საიტი. სტადიონის 3D მოდელი „იუთუბზე“. ↑ Leia a transcrição da entrevista de Andrés Sanchez ao UOL e à Folha პორტუგალიური (4 ივნისი, 2014). ↑ Gramado do estádio do Timão homenageará clube e título de 77 პორტუგალიური (17 ოქტომბერი, 2011). ↑ Andrés Sanchez diz que torcida organizada terá um espaço reservado no novo estádio პორტუგალიური (16 აპრილი, 2014). დაარქივებულია ორიგინალიდან — 2014-04-17. ციტირების თარიღი: 2014-06-10. ↑ Itaquerão terá só 61 mil lugares na abertura da Copa პორტუგალიური (5 ივნისი, 2014).
ქვიშის კარიერის გენერლები

ქვიშის კარიერის გენერლები (ინგლ. The Sandpit Generals, გაქირავებაში აგრეთვე The Defiant, The Wild Pack) — ამერიკელი რეჟისორის ჰოლ ბარტლეტის 1971 წლის დრამატული ფილმი, რომელიც გადაღებულია ჟორჟი ამადუს რომანის „ქვიშის კაპიტნების“ მიხედვით. 1970-იან წლებში აშშ-ში ფილმმა შეზღუდული გაქირავება მიიღო და არ სარგებლობდა დიდი პოპულარობით სოციალისტური თემატიკის გამო. სსრკ-ში ფილმი უჩვენეს მოსკოვის საერთაშორისო კინოფესტივალის საკონკურსო პროგრამაზე. ფართო გაქირავებაში ფილმი გამოვიდა 1974 წელს. სსრკ-ში დიდი პოპულარობით სარგებლობდა ფილმისთვის დაწერილი მუსიკა, მათ შორის დორივალ კაიმის სიმღერა „Suíte do Pescador“. ფილმში გაშუქებულია ათასობით მიტოვებული ბავშვის ისტორია სამხრეთ ამერიკაში. ბრაზილიაში ისინი ნაგავსაყრელებზე ცხოვრობენ, ძირითადად წვრილმანი ქურდობით ირჩენენ თავს, მათი სახლი — ქუჩაა, ისინი ამ ცხოვრებაზე გაბოროტებული მარტოხელა ბავშვები არიან. „ქვიშის კარიერის გენერლები“ — კინოფილმების ინტერნეტ-მონაცემთა ბაზა (ინგლისური)
კატალონიური ნაგაზი

კატალონიური ნაგაზი (ესპ. Pastor catalán) — ძაღლის ჯიში, გამოყვანილი ესპანეთში XVIII საუკუნეში. ეს ძაღლი, როგორც ჩანს, პორტუგალიურ ნაგაზს ენათესავება და ახლოსაა გრძელბალნიან პირენეულ ნაგაზთან. კატალონიური ნაგაზის სტანდარტი შეადგინეს 1929 წელს ორი ძაღლის ტაკასა და აირისის ექსტერიერის საფუძველზე. წვერ-ულვაშიანი, მხიარული და დამჯერი კატალონიური ნაგაზის პოპულარობა სულ უფრო მატულობს როგორც თავად კატალონიაში, ასევე მის ფარგლებს გარეთ. თუმცა ამ მუშა ძაღლის მოკლებალნიანი ვარიანტი — გოს დატურა სერდა (პერო დე პასტორ, ან კატალან დე პელო კორტო), დღესდღეობით იმდენად იშვიათია, რომ გაქრობა ემუქრება. მცირე ზომების და ადვილად შეგუების უნარის წყალობით კატალონიური ნაგაზი კარგია ბინაში საცხოვრებლად, თუმცა ამ ჯიშის ზოგიერთი წარმომადგენელი დამოუკიდებელ ხასიათს ავლენს. გარდა ამისა, ზოგიერთ შემთხვევაში აღინიშნება მენჯ-ბარძაყის სახსრის დიპლაზია. კატალონიურ ნაგაზს აქვს გრძელი, დატალღული ბალანი, რომლის შეფერილობა შეიძლება იყოს ხორბლისფერი, ნაცრისფერი—თეთრით, შავი, ჟღალი—თეთრით, შავი—ჟღალით, ვეფხვისებრი. ბალანს განსაკუთრებული მოვლა სჭირდება. კარგად უძლებს სიცივეს. ადვილად ეგუება ქალაქის პირობებს. ადვილად იწვრთნება. სჭირდება დამატებითი ფიზიკური დატვირთვა. ყურები გრძელი ბალნითაა დაფარული, მუქ ქარვისფერ თვალებს მეტყველი გამოხედვა ახასიათებთ. კატალონიური ნაგაზი დაარქივებული 2014-03-18 საიტზე Wayback Machine. (ინგლისური) ვიკისაწყობში არის გვერდი თემაზე: კატალონიური ნაგაზი
ენტლებუხერ-ზენენჰუნდი

ენტლებუხერ-ზენენჰუნდი (გერმ. Entlebucher Sennenhund) — ძაღლის ჯიში, გამოყვანილი შვეიცარიაში XX საუკუნეში. შვეიცარიული ზენენჰუნდებიდან ამ ყველაზე პატარა წარმომადგენლის წარმოშობის შესახებ რაიმეს თქმა ძნელია. მასტიფების მსგავსი გარეგნობა გვაფიქრებინებს, რომ ამ ჯიშის წინაპრებს შორის იყვნენ რომაელი ლეგიონერების მებრძოლი და მოდარაჯე ძაღლები. ამ ჯიშის დასახელება მომდინარეობს ლუცერნის მახლობლად მდებარე ენთლებუჰენისგან. ენტლებუხერ-ზენენჰუნდი პოპულარულია შვეიცარიაში, მაგრამ იშვიათად გვხვდება მის ფარგლებს გარეთ. ის შედარებით კომპაქტური და დაკუნთულია. ენტლებუხერ-ზენენჰუნდი იმ ჯიშების რიცხვს მიეკუთვნება, რომლებიც გადარჩნენ სელექციონერ ფრანც შერტენლიბის დაძაბული მუშაობის შედეგად. თავისი მამისგან მან შეიტყო, რომ შვეიცარიის მთიან მდელოებზე არსებობენ სხვადასხვა ჯიშის ძაღლები. XIX საუკუნის ბოლოს, ძაღლების გამოფენების ციურიხელი მსაჯის, ალბერტ ჰაიმის დახმარებით, შერტენლიბმა შეძლო ამ ძაღლების ორგანიზმება, მათი გადარჩენის მიზნით. ენტლებუხერ-ზენენჰუნდები კარგი კომპანიონები არიან. ადვილად უძლებენ სიცივეს. მათგან კარგი მოდარაჯე დგება. ვერ ეგუება ქალაქის პირობებში ცხოვრებას და სიცხეს. ბალანს განსაკუთრებული მოვლა სჭირდება. ენტლებუხერ-ზენენჰუნდს აქვს საშუალო ზომის ყურები, მასიური თავი, ძლიერი, გრძელი ყბები, დაკუნთული თეძოები. ბალანი უხეში, სქელი და მბზინავია. აქვს საშუალო ზომის, ცოცხალი, ყავისფერი თვალები. ენტლებუხერ-ზენენჰუნდი (ინგლისური) ვიკისაწყობში არის გვერდი თემაზე: ენტლებუხერ-ზენენჰუნდი
რომაელ-გერმანელთა მეფე

რომაელ-გერმანელთა მეფე (გერმ.: Römisch-deutscher König) - თანამედროვე ისტორიოგრაფიაში ამ ტიტულით მოიხსენებიან გერმანელი ერის წმინდა რომის იმპერიის მბრძანებლები, რომლებიც ამ ტიტულს ატარებდნენ მეფედ არჩევის დღიდან იმპერატორის გვირგვინის დადგმამდე. სალიური დინასტიიდან მოყოლებული ტიტული შემდეგნაირად ჟღერდა: "რომაელთა მეფე" (ლათ.:Rex Romanorum, გერმ.:Römischer König, König der Römer) ამ თანამედროვე ისტორიული ტერმინის დანიშნულებაა დეტერმინირება გააკეთოს ძველი რომის მეფეებს, შუა საუკუნეების წმინდა რომის იმპერიის მბრძანებლებს და 1871 წელს დაარსებული გერმანიის იმპერიის იმპერატორებს შორის. ტიტული "რექს რომანორუმ" ("რომაელღა მეფე") ოტონების დროიდან გვხვდება. სალიური დინასტიის მეფეები მას ინტენსიურად და გამიზნულად იყენებენ ძველი "რექს ტეუტონიკორუმის" ("გერმანელთა მეფე") საპირისპიროდ, რითაც ხაზს უსვამდნენ თავიანთ პრეტენზიას იმპერატორის ტიტულის მოპოვებისათვის ბრძოლაში. რომის პაპებთან ინვესტიტურისათვის ბრძოლის დროს სალიური დინასტიის მბრძანებლები ამ ტიტულს დიდ მნიშვნელობას ანიჭებდნენ, რადგან იგი მათ უფლებას აძლევდა პრეტენზია განეცხადებინათ საეკლესიო საქმეებში ჩარევაზე.
ავგუსტ ლუდვიგი (ანჰალტ-კიოტენის მთავარი)

ავგუსტ ლუდვიგ ანჰალტ-კიოტენელი (გერმ. August Ludwig von Anhalt-Köthen) — ანჰალტ-კიოტენის მთავარი ასკანიების დინასტიიდან. ავგუსტ ლუდვიგი ანჰალტ-კიოტენის მთავრის, ემანუელ ლებრეხტის მესამე შვილი იყო. 1722 წელს ავგუსტ ლუდვიგი დაქორწინდა აგნესა ვილჰელმინა ფონ ვუტენაუზე (1700—1725),რომელმაც 1721 წელს მიიღო ვარმსდორფის გრაფინიის წოდება. 1726 წლის იანვარში ავგუსტ ლუდვიგი დაქორწინდა გრაფინია ემილია ფონ პრომნიცზე, გრაფ ერდმან II ფონ პრომნიცის ქალიშვილზე. 1732 წლის ნოემბერში ავგუსტ ლუდვიგი მესამე ჯერზე დაქორწინდა გრაფინია ანა ფონ პრომნიცზე, თავისი მეორე ცოლის დაზე. თავისი უფროსი ძმის, ლეოპოლდისა და მისი ერთადერთი შვილის, ემანუელ ლუდვიგის სიკვდილის შემდეგ, 1728 წლის აგვისტოში ლუდვიგმა მემკვიდრეობით მიიღო ანჰალტ-კიოტენი. აგნესა ვილჰელმინა ფონ ვუტენაუსთან ქორწინების შედეგად დაიბადნენ: გიზელა ჰენრიეტა (1722—1728) აგნესა ლეოპოლდინა (1724—1766) ემილია ფონ პრომნიცთან ქორწინების შედეგად დაიბადნენ: კრისტიანა ანა აგნესა (1726—1790), გათხოვდა გრაფ ჰენრიხ ერნსტ შტოლბერგ-ვერნიჰეროდზე (1716—1778) ფრიდრიხ ავგუსტი (1727—1729) იოჰანა ვილჰელმინა (1728—1786), გათხოვდა მთავარ იოჰან კარლ ფრიდრიხ კაროლატ-ბეიტენსკზე (1716—1791) კარლ გეორგ ლებრეხტი (1730—1789), ანჰალტ-კიოტენის მთავარი,დაქორწინდა პრინცესა ლუიზა შლეზვიგ-ჰოლშტაინ-გლიუკსბურგზე (1749—1812) ფრიდრიხ ერდმანი (1731—1797), ანჰალტ-კიოტენ-პლესის მთავარი, დაქორწინდა გრაფინია ლუიზა შტოლბერგ-ვერნიჰეროდზე (1744—1784) ანა ფონ პრომნიცთან ქორწინების შედეგად დაიბადნენ: შარლოტ სოფია (1733—1770) მარია მაგდალინა (1735—1783) Hermann Wäschke: Anhaltische Geschichte — 3 Bände, Köthen: Schulze, 1912-13 Karl Prinz von Isenburg: Stammtafeln zur Geschichte der europäischen Staaten — 2 Bände, Marburg 1953
საუდის არაბეთის დემოგრაფია

საუდის არაბეთის დემოგრაფია — სტატია ეძღვნება საუდის არაბეთის ისეთი დემოგრაფიული მონაცემებს როგორიცაა: მოსახლეობა, მოსახლეობის სიმჭიდროვე, ეთნიკური ჯგუფები, განათლების დონე, მოსახლეობის ჯანმრთელობა, ეკონომიკური სტატუსი, რელიგიური გაერთიანებები და სხვა. 2010 წლის მონაცემებით საუდის არაბეთში ცხოვრობს 27,136,977 ადამიანი, რომელთაგან 8,429,401 არ არის წარმოშობით საუდელი არაბი. მოსაზლეობის 51% არის 25 წელზე ნაკლები ასაკის. 1960 წლამდე მოსახლეობის უმეტესობა იყო მომთაბარე ან სანახევროდ მომთაბარე. სწრაფი ეკონომიკური და ურბანული ზრდის გამო ახლა მოსახლეობის 95% არის დასახლებული. მოსახლეობის 80% ცხოვრობს სამ უმსხვილეს ურბანულ ცენტრში: ერ-რიადში (დედაქალაქი), ჯიდასა და დამამში. ზოგიერთ ქალაქსა და ოაზისში მოსახლეობის სიმჭიდროვე 1კვ. კილომეტრზე 1000 ადამიანს აღწევს. საუდის არაბეთის მოსახლეობა ხასიათდება სწრაფი ზრდითა და ახალგაზრდების დიდი რაოდენობით. საუდის არაბეთი ფლობს ისლამის უმთავრეს სიწმინდეს მექას, რის გამოც თითოეული მუსლიმი ვალდებულია ცხოვრებაში ერთხელ მაინც მიიღოს ჰაჯიში მონაწილეობა და მოინახულოს ის. საუდის არაბეთის კულტურული გარემო არის უკიდურესად კონსერვატიული. ქვეყანა გამოირჩევა ისლამური ქცევის კოდექსის შარიათის ერთგულებით, შედეგად ხელოვნება უნდა ჯდებოდეს ეთიკის მკაცდარ დადგენილ ჩარჩოებში. ქალს და მამაკაცს არ აქვს უფლება ერთად იღებდნენ მონაწილეობას ღონისძიებებში. მათი სამუშაო ადგილები ასევე გაყოფილია. მოსახლეობის უმეტესობა წარმოადგენს ეთნიკურ არაბს. რომლებიც მოვიდნენ როგორც მომლოცველები და დასახლდნენ ჰიჯაზის ტერიტორიაზე წითელი ზღვის სანაპირო ზოლში. ქვეყანაში ასევე ცხოვრობს აზიელების დიდი რაოდენობა. განსაკუთრებით: ინდოეთიდან, პაკისტანიდან, ბანგლადეშიდან და ფილიპინებიდან. 1970-1980 წლებში ასევე მოხდა კორეელების მნიშვნელოვანი რაოდენობის მუშა ხელად შემოდინება, თუმცა შემდგომ უმეტესობა უკან დაბრუნდა. 0–14 წლის: 32,4% 15–64 წლის: 64,8% 65-ს ზემოთ: 2,8% სულ: 25.3 წელი კაცი: 26.4 წელი ქალი: 23.9 წელი (2011 წლის მიხედვით.) 1.536% (2011 წლის მიხედვით) სულ: 75.29 წელი კაცი: 73.51 წელი ქალი: 77.16 წელი (2011 est.)  International Religious Freedom Report 2010 ↑ "Saudi Gazette: Nov. 24, 2010 – Census shows Kingdom's population at more than 27 million" [1] დაარქივებული 2014-10-06 საიტზე Wayback Machine. ↑ Murphy, Caryle. Saudi Arabia’s Youth and the Kingdom’s Future. February 7, 2012. Woodrow Wilson International Center for Scholars' Environmental Change and Security Program. ციტირების თარიღი: 13 May 2014. ↑ House, Karen Elliott (2012). On Saudi Arabia : Its People, past, Religion, Fault Lines and Future. Knopf, გვ. 69.  ↑ Siraj Wahab. (30 July 2009) It’s another kind of Saudization. Arab News. ციტირების თარიღი: 13 January 2011. ↑ World Population Prospects: The 2010 Revision ↑ http://countryeconomy.com/demography/life-expectancy/saudi-arabia ↑ დაარქივებული ასლი. დაარქივებულია ორიგინალიდან — 2019-01-06. ციტირების თარიღი: 2014-06-10.